
------------------------------------------------------------
Velkommen
------------------------------------------------------------

Senest opdateret den 11. august 2003

------------------------------------------------------------
OpenOffice.org 1.1 ReadMe
------------------------------------------------------------

For de seneste opdateringer til denne ReadMe-fil, se www.openoffice.org/welcome/readme.html
Kære bruger

Denne fil indeholder vigtige oplysninger om programmet. Læs oplysningerne grundigt igennem, før du begynder arbejdet.

Fællesskabet bag OpenOffice.org, som er ansvarlig for udviklingen af dette produkt, opfordrer dig til at deltage aktivt. Som ny bruger kan du læse mere om mulighederne på adressen www.openoffice.org/about_us/introduction.html Læs også nedenstående sektion om, hvordan du kan bidrage til OpenOffice.org-projektet.

------------------------------------------------------------
Instruktioner vedrørende installation
------------------------------------------------------------

Systemkrav:

Problemer med at starte OpenOffice.org såvel som problemer med skærmbilledet skyldes ofte grafikkortets driver. I så tilfælde skal du opdatere dit grafikkorts driver eller prøv med den grafikkortsdriver, der fulgte med dit operativsystem. Problemer med at vise 3D-objekter kan ofte løses ved at deaktivere "Brug OpenGL" i 'Funktioner- Indstillinger - Vis - 3D-visning'.

OpenOffice.org 1.1 kan installeres parallelt med en ældre version af OpenOffice.org. Hvis du senere afinstallerer den gamle OpenOffice.org-version, skal den nye versions installationsprogram åbnes, og der skal udføres en reparation. På denne måde sikres det, at den nuværende version er registreret korrekt i computeren.

Bemærk at kopiér og sæt ind via udklipsholderen mellem OpenOffice.org 1.0 og OpenOffice.org 1.1 måske ikke virker i OpenOffice.org-format. Hvis det sker, skal du vælge 'Rediger - Indsæt speciel' og vælge et andet format end OpenOffice.org, eller åbne dokumentet direkte i OpenOffice.org 1.1.

Kontroller venligst, at du har tilstrækkelig ledig plads i det midlertidige katalog på dit system, og at der er tildelt læse-, skrive- og adgangsrettigheder. Luk alle andre programmer før du starter installationen.

------------------------------------------------------------
Problemer under opstarten i Gnome
------------------------------------------------------------

Hvis du oplever opstartsproblemer (oftest i Gnome) skal du 'unset' miljøvariablen SESSION MANAGER i den skal, du bruger til at starte OpenOffice.org. Dette kan gøres ved at tilføje linjen "unset SESSION_MANAGER" i begyndelsen af soffice skalscriptet, som findes i kataloget "[office mappen]/program"

------------------------------------------------------------
Vigtige bemærkninger om tilgængelighed
------------------------------------------------------------

På grund af et problem i Java(TM) Access Bridge skal du sætte operativsystemets lokalitetsindstilling til "Engelsk (USA)" eller "(EN-us)". Kun under denne indstilling vil du kunne bruge programmer som ZoomText. (Bemærk, at programmet WindowEyes ikke virker sammen med OpenOffice.org, fordi det ikke understøtter Java Accessibility API.)
Udgaven af Java(TM) Access Bridge, som er installeret med denne tidlige version, virker ikke korrekt sammen med konventionelle Java-programmer

------------------------------------------------------------
Ændring af skrifttypen for brugergrænsefladen
------------------------------------------------------------

OpenOffice.org giver dig mulighed for at udskifte skrifttyper til visning og udskrivning i OpenOffice.org med en anden af de skrifttyper, der er installeret på systemet. Dette sker ved hjælp af funktionen Skrifttypeerstatning, som du finder i menuen Funktioner - Indstillinger - OpenOffice.org - fanen Skrifttypeerstatning.

Hvis du vil ændre skrifttypen på OpenOffice.org's brugergrænseflade, skal standardskrifttypen "Andale Sans UI" erstattes med en anden skrifttype, og indstillingen "Altid" skal vælges for udskiftningen.

Du finder en udførlig forklaring af dialogen i OpenOffice.org Hjælp

------------------------------------------------------------
Genvejstaster
------------------------------------------------------------

Kun kombinationer af genvejstaster, der ikke allerede bruges af operativsystemet, kan benyttes. Hvis en kombination i OpenOffice.org ikke virker som beskrevet i OpenOffice.org Hjælp, skal du kontrollere at genvejen ikke allerede bruges af operativsystemet. For at rette op på et sådan sammenfald kan du ændre operativsystemets tildeling af tastetryk. Du kan også bruge næsten hvilken som helst tastetildeling i OpenOffice.org. Læs mere i OpenOffice.org Hjælp eller operativsystemets dokumentation for yderligere oplysninger.

------------------------------------------------------------
Filsystem ReiserFS: OpenOffice.org starter ikke ved bruger-ID større end 65535
------------------------------------------------------------

Filsystemet ReiserFS i versioner ældre end 3.6 giver problemer, når bruger-ID er større end 65535. Dette viser sig ved, at midlertidige filer oprettet af OpenOffice.org (f.eks. /tmp/OSL_PIPE_xxx ) ikke kan fjernes af programmet selv, men kun af systemadministratoren. Dette medfører, at OpenOffice.org ikke længere kan startes. Den beskrevne proces er et problem i filsystemet ReiserFS, og det er fjernet i version 3.6 og nyere.

------------------------------------------------------------
Fillåsning
------------------------------------------------------------

Fillåsning er som standard deaktiveret i OpenOffice.org. For at aktivere denne funktion skal du indstille de pågældende miljøvariabler SAL_ENABLE_FILE_LOCKING=1 og eksportere SAL_ENABLE_FILE_LOCKING. Disse linjer er allerede i deaktiveret tilstand i soffice scriptfilen.

Bemærk: Med aktiveret fillåsning kan der opstå problemer med Solaris 2.5.1 og 2.7 i forbindelse med Linux NFS 2.0. Hvis systemmiljøet har disse parametre, fraråder vi at anvende fillåsning. I modsat fald går OpenOffice.org ned, hvis du forsøger at åbne en fil i et NFS-indlæst katalog fra en Linux-computer.

------------------------------------------------------------
Anvendelse af Info-ZIP
------------------------------------------------------------

OpenOffice.org bruger Info-ZIP til oprettelse og udpakning af OpenOffice.org-installationsprogrammet samt til pakning og udpakning af OpenOffice.org XML-filformatet. Info-ZIP-programmer (ZIP, UnZip og andre hjælpeprogrammer) er gratis og kan hentes i kildetekst og som eksekverbart program fra forskellige Anonymous-FTP-steder som f.eks. ftp.uu.net:/pub/archiving/zip/*.

------------------------------------------------------------
Anvendt / ændret kildetekst
------------------------------------------------------------

Dele er Copyright 1998, 1999 James Clark. Dele er Copyright 1996, 1998 Netscape Communications Corporation.

------------------------------------------------------------
Deltag
------------------------------------------------------------

Fællesskabet bag OpenOffice.org vil få glæde af din aktive deltagelse i udviklingen af dette vigtige 'fri software'-projekt.

Som bruger er du allerede en værdifuld del af kontorpakkens udviklingsproces, og vi vil opfordre dig til indtage en endnu mere aktiv rolle med udsigt til at bidrage over længere tid. Tilmeld dig på:www.openoffice.org

------------------------------------------------------------
Registrering
------------------------------------------------------------

Brug venligst lidt tid på at gennemføre en mindre produktregistrering, når du installerer softwaren. Registreringen er frivillig, men vi vil opfordre dig til at registrere, eftersom det hjælper fællesskabet til at udvikle en endnu bedre kontorpakke og imødegå brugerbehov. Med Privatlivserklæringen tager fællesskabet bag OpenOffice.org alle forholdsregler for at beskytte dine personlige data. Hvis du sprang registreringen over under installationen, kan du altid registrere dig på adressen www.openoffice.org/welcome/registration-site.html 
------------------------------------------------------------
Brugerundersøgelse
------------------------------------------------------------

Der findes også en online brugerundersøgelse, som vi vil opfordre dig til at udfylde. Resultaterne af denne brugerundersøgelse vil hjælpe OpenOffice.org til hurtigere at sætte nye standarder for udviklingen af næste generations kontorpakke. Med Privatlivserklæringen tager fællesskabet bag OpenOffice.org alle forholdsregler for at beskytte dine personlige data.

------------------------------------------------------------
Rapporter fejl og mangler
------------------------------------------------------------

Netstedet for OpenOffice.org er vært for IssueZilla, der er vores værktøj til at rapportere, spore og løse fejl og mangler. Vi opfordrer alle brugere til at rapportere fejl og mangler uanset platform. Energisk fejlrapportering er et af de vigtigste bidrag, som brugere kan give til den løbende udvikling og forbedring af kontorpakken.

------------------------------------------------------------
Abonner
------------------------------------------------------------

Her er nogle få af projektets e-postlister, som du kan abonnere på www.openoffice.org/mail_list.html
- Nyheder: announce@openoffice.org *anbefales for alle brugere* (kun let aktivitet)
- Brugerhjælp: users@openoffice.org *anbefales til nye brugere* (moderat aktivitet)
- Brugerforum: discuss@openoffice.org *Læs med i diskussionerne* (hæftig aktivitet)
- Markedsføringsprojekt: dev@marketing.openoffice.org *på den anden side af udvikling* (tiltagende aktivitet)
- Kodebidrag: dev@openoffice.org (moderat/hæftig aktivitet)
- Groupware: groupware@whiteboard.openoffice.org (moderat aktivitet)

------------------------------------------------------------
Tilmeld dig et eller flere projekter
------------------------------------------------------------

Du kan give betydelige bidrag til dette vigtige 'fri software'-projekt, selvom du har begrænset erfaring med programmering og systemudvikling. Ja, dig!

Du kan finde projekter lige fra Localization, Porting og Groupware til udvikling af kernekoden. Hvis du ikke er udvikler, kan du se nærmere på Documentation eller Marketing Project. OpenOffice.orgs Marketing Project anvender både uortodokse og traditionelle metoder for at markedsføre fri software, og gør det på tværs af sproglige og kulturelle barrierer. Så du kan hjælpe bare ved at sprede ordet og fortælle en ven om denne kontorpakke.

Du kan hjælpe til ved at tilmelde dig Marketing Communications & Information Network her:http://marketing.openoffice.org/contacts.html hvor du kan skaffe kommunikationskanaler til pressen, medierne, offentlige myndigheder, konsulenter, skoler, Linux brugergrupper og udviklere i dit land og dit lokalsamfund.

------------------------------------------------------------
Brugerhjælp
------------------------------------------------------------

For hjælp til OpenOffice.org 1.1 kontorpakken kig i arkiverne efter allerede besvarede spørgsmål på e-postlisten 'users@openoffice.org' på adressenwww.openoffice.org/mail_list.html. Ellers kan du sende dit spørgsmål til users@openoffice.org. Husk at tilmelde dig e-postlisten for at få tilsendt besvarelser per e-mail.

Kig også i OSS (FAQ), som du finder i menuen til venstre på OpenOffice.orgs hjemmeside. Ofte Stillede Spørgsmål er listet her.

------------------------------------------------------------
Sådan kommer du igang
------------------------------------------------------------

Den bedste måde, hvorpå du kan komme igang med at bidrage, er ved at tilmelde dig en eller flere e-postlister. Læs passivt med et stykke tid, og brug arkiverne for e-postlisterne til gradvist at sætte dig ind i de emner, der er behandlet siden kildeteksten for OpenOffice.org blev frigivet tilbage i oktober 2000. Når du er fortrolig med projektet, skriver du blot et kort introduktionsindlæg om dig selv på e-postlisten og du er igang. Hvis du er fortrolig med 'fri software'-projekter, kan du besøge vores liste med gøremål (To-Dos), og se om der er noget du vil bidrage med. Listen over gøremål finder du på adressenwww.openoffice.org/dev_docs/todos.html.


Vi håber, at du får stor fornøjelse med at bruge den nye OpenOffice.org 1.1, og at du vil tilmelde dig projektet online.

Fællesskabet bag OpenOffice.org

